"SEIKO EPSON CORPORATION"
PROGRAMINĖS ĮRANGOS LICENCINĖ SUTARTIS

DĖMESIO! ĮDĖMIAI PERSKAITYKITE ŠIĄ PROGRAMINĖS ĮRANGOS LICENCINĘ SUTARTĮ. Kompiuterinės programinės įrangos produktas, šriftai, jų programos ir / arba duomenys, įskaitant bet kokius pridedamus rašytinius paaiškinimus, (toliau  Programinė įranga) gali būti įdiegti ir naudojami tiktai Asmens (toliau  jūs), kuriam yra suteikiama licencija, su ta sąlyga, kad sutinkate su SEIKO EPSON CORPORATION (toliau  EPSON) sąlygomis ir nuostatomis, išdėstytomis šioje sutartyje. Įdiegdami arba naudodami Programinę įrangą, jūs patvirtinate, kad sutinkate su visomis sąlygomis ir nuostatomis, išdėstytomis šioje sutartyje. Prieš įdiegdami ar naudodami šią programinę įrangą, įdėmiai perskaitykite šią sutartį. Jeigu su šios sutarties sąlygomis ir nuostatomis nesutinkate, jūs neturite teisės įdiegti ir naudoti šios programinės įrangos.

1. Licencija. EPSON ir jos tiekėjai suteikia jums asmeninę, neišskirtinę ribotą licenciją be autorinių honorarų ir teisės pakartotinai licencijuoti šią programinę įrangą. Ši licencija leidžia jums įdiegti ir naudoti Programinę įrangą bet kuriame viename ar keliuose kompiuteriuose, kuriuos ketinate naudoti tiesiogiai arba per tinklą. Jūs galite leisti Programine įranga naudotis kitiems prie tinklo prijungtų kompiuterių vartotojams su sąlyga, kad (a) jūs užtikrinsite, jos visi tokie vartotojai sutinka, kad jiems galioja šios sutarties sąlygos ir nuostatos, (b) užtikrinsite, kad visi tokie vartotojai naudotų Programinę įrangą tiktai tuose kompiuteriuose ir tame tinkle, kurį jie sudaro, bei (c) saugosite ir ginsite EPSON ir jos tiekėjus nuo visų netekčių, žalos, išlaidų, prarasto pelno ir atsakomybės, kuriuos EPSON ar jos tiekėjai gali patirti dėl to, kad tokie vartotojai nesilaiko šios sutarties sąlygų ir nuostatų. Prireikus jūs taip pat galite kurti Programinės įrangos kopijas atsarginėms kopijoms ir archyvams su sąlyga, kad atsarginėje kopijoje bus nukopijuota visa pastaba apie autorių teises. Terminas "Programinė įranga" apima visus programinės įrangos komponentus, laikmenas, visas kopijas, kurias jūs sukūrėte, visus atnaujinimus, modifikuotas versijas, atnaujintas versijas, papildymus ir kopijas Programinės įrangos, kurios licenciją jums suteikia EPSON ar jos tiekėjai. EPSON ir jos tiekėjai pasilieka visas čia atskirai neišvardytas teises.

2.Kitos teisės ir apribojimai. Jūs sutinkate nemodifikuoti, neadaptuoti ir neversti Programinės įrangos. Jūs taip pat sutinkate nebandyti išardyti, išskaidyti, atskirti ar kitaip bandyti sužinoti Programinės įrangos šaltinio kodą. Jūs neturite teisės bendrai naudotis, nuomoti, trukdyti naudoti, skolinti ar pakartotinai licencijuoti Programinės įrangos. Tačiau jūs galite perduoti visas savo teises naudoti Programinę įrangą kitam vartotojui arba įmonei tuo atveju, jeigu jūs perduodate šią sutartį, programinę įrangą, įskaitant visas kopijas, atnaujinimus ir ankstesnes versijas tokiam vartotojui arba įmonei ir jūs nepasiliekate sau jokių kopijų, įskaitant jūsų kompiuteryje esančias kopijas. Turėkite omenyje, kad kai kuriose šalyse ar jurisdikcijose Programinės įrangos perdavimo apribojimai arba draudimai yra neleidžiami, todėl pirmiau išdėstyti apribojimai jums gali ir negalioti.

3.Nuosavybė. Pavadinimas, nuosavybės teisės ir intelektinės nuosavybės teisės į šią programinę įrangą ar jos kopijas bei susijusios su tokia įranga teisės priklauso EPSON ar jos tiekėjams. Jums neperduodamos jokios nuosavybės teisės į šią programinę įrangą, ir šios licencijos negalima laikyti bet kokių Programinės įrangos teisių pardavimu. Programinė įranga yra ginama pagal Japonijos autorinių teisių įstatymą ir tarptautines autorinių teisių sutartis bei kitus intelektinės nuosavybės įstatymus ir susitarimus. Šios programinės įrangos negalima kopijuoti, išskyrus tuos atvejus, kurie nurodyti šioje sutartyje. Jūs taip pat sutinkate nepašalinti ir nemodifikuoti jokių autorių teisių ir kitų intelektinės nuosavybės priklausomybės teisių jokioje Programinės įrangos kopijoje.

4. Apsauga ir saugumas. Jūs sutinkate imtis visų jums prieinamų ir motyvuotų priemonių saugoti šią programinę įrangą, kad būtų galima užtikrinti, jog prie jos neturės prieigos neįgalioti asmenys ir kad nebus sukurta jokių neleistinų šios programinės įrangos kopijų, ji nebus neleistinai paskelbta, atskleista ar platinama. Jūs patvirtinate, kad Programinėje įrangoje yra vertingos konfidencialios informacijos ir verslo paslaptis sudarančios informacijos, kad neleistinas naudojimas ir kopijavimas neša žalą EPSON ir jos tiekėjams ir jūs išlaikysite tokios vertingos informacijos ir verslo paslapčių konfidencialumą.

5. Ribota garantija. Tuo atveju, jeigu Programinės įrangos laikmeną gaunate iš EPSON ar iš pardavėjo, EPSON garantuoja, kad laikmena, kurioje yra įrašyta Programinė įranga, bus be gamybos ir medžiagų defektų 90 dienų po to, kai ji buvo jums perduota. Jeigu laikmena yra grąžinama EPSON ar pardavėjui, iš kurio ji buvo gauta, per 90 dienų nuo jos pateikimo jums ir jeigu EPSON nustato, kad laikmenoje esama defektų bei tuo atveju, jeigu laikmena nebuvo netinkamai naudojama, gadinama, naudojama ne pagal paskirtį ar tam neskirtoje įrangoje, EPSON pakeis laikmeną po to, kai jūs grąžinsite EPSON Programinę įrangą, įskaitant visas jos kopijas ir įrangos dalis. VISOS NUMANOMOS GARANTIJOS LAIKMENAI, ĮSKAITANT NUMANOMAS PARDAVIMO IR TIKIMO KONKREČIAM TIKSLUI GARANTIJAS, YRA APRIBOTOS IKI TRUKMĖS, NUSTATYTOS PIRMIAU RAŠTU IŠDĖSTYTOJE GARANTIJOJE.

Jūs patvirtinate ir sutinkate, kad naudojate Programinę įrangą savo pačių rizika. PROGRAMINĖ ĮRANGA YRA PATEIKIAMA "TOKIA, KOKIA YRA" IR BE JOKIŲ GARANTIJŲ. "EPSON" IR JOS TIEKĖJAI NEGALI GARANTUOTI IR NETEIKIA GARANTIJŲ DĖL VEIKLOS NAŠUMO AR REZULTATŲ, KURIUOS GALITE GAUTI NAUDODAMI PROGRAMINĘ ĮRANGĄ. IŠSKIRTINĖS IR VIENINTELĖS PRIEMONĖS, KURIŲ "EPSON" IR JOS TIEKĖJAI IMSIS GARANTIJOS PAŽEIDIMO ATVEJU, YRA IŠDĖSTYTOS ŠIOJE SUTARTYJE. IŠSKYRUS PIRMIAU IŠDĖSTYTĄ RIBOTĄ GARANTIJĄ, "EPSON" IR JOS TIEKĖJAI NETEIKIA JOKIŲ GARANTIJŲ, NEI IŠDĖSTYTŲ RAŠTU, NEI NUMANOMŲ, DĖL ĮSTATYMŲ NEPAŽEIDIMO, PARDAVIMO AR TIKIMO KOKIAM NORS KONKREČIAM TIKSLUI. Kai kuriose šalyse ar jurisdikcijose neleidžiama daryti išimčių dėl numanomų garantijų arba apribojimų galiojimo laiko, todėl pirmiau išdėstyti apribojimai jums gali ir negalioti. Ši garantija suteikia jums tam tikras juridines teises. Jūs taip pat galite turėti ir kitokias teises, kurios konkrečiose šalyse ar jurisdikcijose gali būti skirtingos.

JOKIU ATVEJU "EPSON" AR JOS TIEKĖJAI NEBUS ATSAKINGI JUMS, NEATSIŽVELGIANT AR PAGAL SUTARTĮ, AR PAGAL CIVILINĖS TEISĖS IEŠKINĮ (ĮSKAITANT APLAIDUMĄ), GRIEŽTĄ APRIBOJIMĄ, GARANTIJĄ ARBA PAŽEIDIMĄ, NETIKSLŲ PATEIKIMĄ AR KITAIP, UŽ JOKIUS TIESIOGINIUS, PASEKMINIUS, ATSITIKTINIUS AR SPECIFINIUS PAŽEIDIMUS IR ŽALĄ, ĮSKAITANT PRARASTĄ PELNĄ AR PRARASTAS SANTAUPAS, NET JEIGU "EPSON", JOS TIEKĖJAI ARBA ATSTOVAI BUVO INFORMUOTI APIE TOKIOS ŽALOS GALIMYBĘ, BEI NEBUS ATSAKINGI PAGAL BET KOKIOS TREČIOSIOS ŠALIES PADUOTĄ IEŠKINĮ. Turėkite omenyje, kad kai kuriose šalyse ar jurisdikcijose netyčinių, pasekminių ar specifinių pažeidimų ir žalos apribojimai arba draudimai yra neleidžiami, todėl pirmiau išdėstyti apribojimai jums gali ir negalioti.

6. Sutarties nutraukimas. Neapribojant kitų teisių, turimų EPSON, šios sutarties galiojimas iš karto nutraukiamas tuo atveju, jeigu jūs nesilaikote jos sąlygų. Jūs taip pat galite bet kuriuo metu nutraukti šios sutarties galiojimą pašalindami iš kompiuterių šią programinę įrangą ir sunaikindami ją ir visas jos kopijas.

7. Eksporto apribojimai. Jūs sutinkate neperduoti, neeksportuoti ir pakartotinai neeksportuoti Programinės įrangos ar bet kokių duomenų ar informacijos, kurią jūs gavote iš EPSON, bei nenaudoti Programinės įrangos be atitinkamos licencijos pagal Japonijos įstatymus, apribojimus ir direktyvas arba pagal jurisdikcijos, kurioje Programinė įranga buvo įsigyta, teisę.

8. Galiojanti teisė ir bendrosios nuostatos. Ši sutartis bus sudaryta ir jai galios Japonijos teisė, neatsižvelgiant į jos teisinių taisyklių neatitikimus. Ši sutartis yra visas susitarimas tarp šalių dėl Programinės įrangos ir pakeičia bet kokį pirkimo užsakymą, pasiūlymą, reklamą ar pranešimą, susijusį su Programine įranga. Ši sutartis saistys ir bus naudinga ją sudariusioms šalims ir jų atitinkamiems teisių perėmėjams, paveldėtojams ir teisiniams atstovams. Tuo atveju, jeigu kuri nors šios sutarties nuostata pripažįstama negaliojančia ar neturinčia ieškininės galios, tai neturės įtakos pačios Sutarties galiojimui ir ji liks galioti bei turės ieškininę galią pagal joje išdėstytas nuostatas. Ši sutartis gali būti modifikuojama tik raštu ir pasirašoma įgalioto EPSON pareigūno.

9. JAV vyriausybės galutiniai vartotojai. Jeigu jūs gaunate šią programinę įrangą kaip bet kurios Jungtinių Valstijų vyriausybės agentūros ar padalinio darbuotojai, jums galioja toliau išdėstytos nuostatos. Vyriausybė sutinka: (i) jeigu Programinė įranga yra pateikiama Gynybos departamentui, ji yra klasifikuojama kaip "komercinė kompiuterinė programinė įranga" ir Vyriausybė įgyja tiktai "ribotas teises" į Programinę įrangą ir jos dokumentaciją, kaip šis terminas yra apibrėžtas DFARS 252.227-7013(c)(1) straipsnyje; ir (ii) jeigu Programinė įranga yra pateikiama bet kuriam kitam Jungtinių Valstijų vyriausybės padaliniui ar agentūrai, išskyrus Gynybos departamentą, Vyriausybės teisės į Programinę įrangą ir jos dokumentaciją bus tokios, kaip tai yra nustatyta FAR 52.227-19(c)(2) straipsnyje arba  jeigu tai NASA  FAR priedo, skirto NASA agentūrai 18-52.227-86(d) straipsnyje.

10. Interneto ryšys. Programinėje įrangoje gali būti funkcija, įgalinanti programą prisijungti prie interneto ir perduoti duomenis ir / arba informaciją į jūsų kompiuterį ir iš jo apie EPSON techninę įrangą ir / arba programinę įrangą (toliau  EPSON produktus), kurią jūs naudojate, įskaitant, bet neapsiribojant, EPSON produktų modelio informacija, šalimi / regionu, kurioje gyvenate, EPSON produktų būkle ir pan. EPSON gali modifikuoti tokių duomenų ir / arba informacijos elementus be jūsų išankstinio sutikimo. Be jūsų leidimo EPSON nerenka jokios jus asmeniškai galinčios identifikuoti informacijos. Tačiau EPSON gali naudoti ne jus asmeniškai identifikuojančią informaciją statistiniais tikslais, siekdama pagerinti savo vartotojams teikiamų paslaugų lygį. Jeigu sutinkate įdiegti Programinę įrangą, duomenų perdavimas iš interneto ir į internetą bus vykdomas laikantis tuo metu galiojančios EPSON privatumo politikos, kuri yra apibrėžiama EPSON internetinėje svetainėje.



EPSON GVLS LT 05/01/2008 
