SEIKO EPSON CORPORATION
PROGRAMMATŪRAS LICENCES LĪGUMS

SVARĪGI! IZLASIET RŪPĪGI ŠO PROGRAMMATŪRAS LICENCES LĪGUMU. Datora programmproduktu, fontu programmatūru, burtveidolus un/vai datus, to skaitā jebkādus pievienotus paskaidrojošus rakstiskus materiālus (turpmāk "Programmatūra"), licences turētājs (turpmāk "jūs") drīkst instalēt vai izmantot saskaņā ar nosacījumiem, uz kādiem esat vienojies ar korporāciju SEIKO EPSON CORPORATION (turpmāk "EPSON") par šajā Līgumā minētajiem noteikumiem un nosacījumiem. Instalējot vai lietojot Programmatūru, jūs apliecināt, ka piekrītat visiem šajā Līgumā minētajiem noteikumiem un nosacījumiem. Pirms Programmatūras instalēšanas vai lietošanas jums rūpīgi jāizlasa šis Līgums. Jūs nedrīkstat instalēt vai lietot Programmatūru, ja nepiekrītat šī Līguma noteikumiem un nosacījumiem.

1. Licence. EPSON un tās piegādātāji jums piešķir personisku, ierobežotu licenci bez autoratlīdzības maksas un bez tiesībām piešķirt apakšlicences, kas paredzēta Programmatūras instalēšanai un lietošanai jebkurā atsevišķā datorā vai datoros, ko plānojat izmantot tieši vai caur tīklu. Jūs drīkstat atļaut citiem tīklam pievienoto datoru lietotājiem lietot Programmatūru, ar noteikumu, ka a) nodrošināsit to, ka visi šie lietotāji piekrīt šī Līguma noteikumiem un nosacījumiem un ievēro; b) nodrošināsit to, ka visi šie lietotāji Programmatūru lieto tikai saistībā ar datoriem un tīklu, kurā šie datori ietilpst; c) pilnībā nodrošināsit EPSON un tā piegādātāju aizsardzību pret jebkādām pretenzijām par zaudējumu atlīdzību, zaudējumiem, izmaksām, izdevumiem un saistībām, kas EPSON un tās piegādātājiem var rasties gadījumā, ja šie lietotāji neievēro un nepilda šī Līguma noteikumus un nosacījumus. Jūs drīkstat arī izgatavot Programmatūras kopijas, cik tas ir nepieciešams dublēšanas un arhivēšanas nolūkā, ar noteikumu, ka dublējumkopijai tiek pievienota pilnīga autortiesību izklāsta kopija. Termins "Programmatūra" ietver programmatūras komponentus, datu nesējus, visas jūsu izgatavotās kopijas un jebkādus EPSON un tās piegādātāju jums licencētās Programmatūras jauninājumus, modificētās versijas, atjauninājumus, papildinājumus un kopijas. EPSON un tās piegādātāji patur visas tiesības, kas nav piešķirtas ar šo Līgumu.

2. Citas tiesības un ierobežojumi. Jūs piekrītat, ka nemodificēsit, nepielāgosit vai netulkosit Programmatūru. Jūs arī piekrītat, ka nemēģināsit reversēt, dekompilēt, dekonstruēt vai citā veidā atklāt Programmatūras pirmkodu. Jūs nedrīkstat Programmatūru lietot kopīgi, to īrēt, nomāt, aizdot vai piešķirt tās apakšlicences. Tomēr jūs drīkstat visas savas Programmatūras lietošanas tiesības nodot citai fiziskai vai juridiskai personai ar noteikumu, ka šai fiziskajai vai juridiskajai personai nodosit šo Līgumu, Programmatūru, tai skaitā visas kopijas, atjauninājumus un iepriekšējās versijas, un nepaturēsit nevienu kopiju, tai skaitā datorā saglabātas kopijas. Tomēr dažās valstīs vai jurisdikcijās nav atļauts aizliegt vai ierobežot Programmatūras nodošanu, un tādējādi iepriekš minētie ierobežojumi, iespējams, uz jums neattiecas.

3. Īpašumtiesības. EPSON un tās piegādātāji patur īpašumtiesības, īpašumu un intelektuālā īpašuma tiesības saistībā ar Programmatūru un jebkādām tās kopijām. Jums netiek nodotas nekādas īpašumtiesības vai īpašuma daļa attiecībā uz Programmatūru, un šī Licence nevar tikt interpretēta kā jebkādu Programmatūras tiesību pārdošana. Programmatūru aizsargā Japānas autortiesību likums un starptautiskie autortiesību līgumi, kā arī citi intelektuālā īpašuma aizsardzības likumi un līgumi. Jūs nedrīkstat kopēt Programmatūru citādi kā tikai veidā, kas noteikts ar šo Līgumu. Jūs arī piekrītat nevienā Programmatūras kopijā nenoņemt vai nemainīt autortiesību un citus īpašumtiesību izklāstus.

4. Aizsardzība un drošība. Jūs piekrītat pielikt visas pūles un darīt visu iespējamo, lai Programmatūru aizsargātu pret neatļautu personu piekļuvi un lai nekas no Programmatūras netiktu neatļauti kopēts, publicēts, izpausts vai izplatīts. Jūs apzināties, ka Programmatūra satur vērtīgu, konfidenciālu informāciju un komercnoslēpumus, kuru neatļauta izmantošana un kopēšana kaitē EPSON un tās piegādātājiem, un ka jums ir konfidencialitātes saistības attiecībā uz šādu vērtīgu informāciju un komercnoslēpumiem.

5. Ierobežotā garantija. Ja Programmatūru no EPSON vai tirgotāja esat ieguvis datu nesējā, EPSON garantē, ka datu nesējā, kurā Programmatūra ierakstīta, parastas lietošanas apstākļos 90 dienu laikā kopš datuma, kad tas ir piegādāts jums, neizpaudīsies nekādi ražošanas un materiāla defekti. Ja datu nesējs 90 dienu laikā kopš tā piegādes jums tiek nogādāts atpakaļ EPSON vai tirgotājam, no kura tas tika iegūts, un EPSON konstatē, ka datu nesējs ir bojāts un ka tas nav bijis izmantots ļaunprātīgi, nepareizi, apzināti sabojāts vai lietots bojātā aparatūrā, EPSON nomainīs šo datu nesēju, kad nogādāsit atpakaļ EPSON Programmatūru, tai skaitā visas jebkādu tās daļu kopijas. VISAS NETIEŠĀS GARANTIJAS PAR DATU NESĒJU, TAI SKAITĀ NETIEŠĀS GARANTIJAS PAR PIEMĒROTĪBU PĀRDOŠANAI UN ATBILSTĪBU NOTEIKTAM MĒRĶIM, IR IEROBEŽOTAS AR IEPRIEKŠ MINĒTO NORĀDĪTO GARANTIJAS LAIKU.

Jūs apzināties un piekrītat tam, ka par Programmatūras lietošanas risku atbildat tikai jūs pats. PROGRAMMATŪRA TIEK NODROŠINĀTA, KĀDA TĀ IR, UN BEZ NEKĀDĀM GARANTIJĀM. EPSON UN TĀS PIEGĀDĀTĀJI NEGARANTĒ UN NEVAR GARANTĒT VEIKTSPĒJU VAI REZULTĀTUS, KO, IESPĒJAMS, GAIDĀT, LIETOJOT ŠO PROGRAMMATŪRU. IEPRIEKŠ MINĒTAIS NOSAKA VIENĪGO UN IZŅĒMUMA KOMPENSĀCIJU PAR EPSON UN TĀS PIEGĀDĀTĀJU GARANTIJAS NEIZPILDI. IZŅEMOT IEPRIEKŠ MINĒTO IEROBEŽOTO GARANTIJU, EPSON UN TĀS PIEGĀDĀTĀJI NESNIEDZ NEKĀDAS TIEŠAS VAI NETIEŠAS GARANTIJAS, KAS ATTIECAS UZ TIESĪBU IEVĒROŠANU, PIEMĒROTĪBU PĀRDOŠANAI VAI ATBILSTĪBU NOTEIKTAM MĒRĶIM. Dažās valstīs vai jurisdikcijās nav atļauti netiešu garantiju izņēmumi vai ierobežojumi par netiešas garantijas ilgumu, tādējādi iepriekš minētie ierobežojumi, iespējams, uz jums neattiecas. Šī garantija jums nodrošina noteiktas tiesības. Jums var būt arī citas tiesības, kas dažādās valstīs vai jurisdikcijās ir atšķirīgas.

EPSON VAI TĀS PIEGĀDĀTĀJI NEKĀDĀ GADĪJUMĀ NEUZŅEMAS ATBILDĪBU, JA TAS IZRIET NO LĪGUMA NOSACĪJUMIEM  PAR CIVILTIESĪBU PĀRKĀPUMIEM (IESKAITOT NOLAIDĪBU), NEPĀRPROTAMAS ATBILDĪBAS IESTĀŠANOS, NEATBILSTĪBU GARANTIJAI, NEPAREIZI SNIEGTU INFORMĀCIJU, VAI CITĀ GADĪJUMĀ  PAR JEBKĀDIEM TIEŠIEM, IZRIETOŠIEM, NEJAUŠIEM VAI TĪŠIEM ZAUDĒJUMIEM, TO SKAITĀ JEBKĀDU NEIEGŪTO PEĻŅU VAI ZAUDĒTIEM IETAUPĪJUMIEM, ARĪ JA EPSON VAI TĀS PĀRSTĀVIS IR NORĀDĪJIS PAR ŠĀDU ZAUDĒJUMU IESPĒJU, VAI JEBKĀDĀM TREŠO PERSONU PRETENZIJĀM. Tomēr dažās valstīs vai jurisdikcijās nav atļauts izslēgt vai ierobežot nejaušus, izrietošus vai tīšus zaudējumus, un tādējādi iepriekš minētie ierobežojumi, iespējams, uz jums neattiecas.

6. Līguma laušana. Neierobežojot nekādas citas EPSON piederošās tiesības, šis Līgums automātiski tiek lauzts, ja nepiekrītat tā nosacījumiem. Jūs arī drīkstat lauzt šo Līgumu jebkurā laikā, atinstalējot un iznīcinot Programmatūru un visas tās kopijas.

7. Eksporta aizliegums. Jūs piekrītat, ka nepārsūtīsit, neeksportēsit vai atkārtoti neizvedīsit Programmatūru un jebkādus no EPSON iegūtus datus vai informāciju, kā arī Programmatūru neizmantosit bez atbilstošas licences, ko aizsargā Japānas vai jurisdikcijas, kurā Programmatūra iegūta, likumi, aizliegumi un noteikumi.

8. Piemērojamais likums un vispārīgās prasības. Šī Līguma noteikumus neatkarīgi no tiesiskajām pretrunām nosaka un interpretē saskaņā ar Japānas likumiem. Šis Līgums ir pilna apjoma līgums par Programmatūru starp līgumslēdzējām pusēm un aizstāj jebkādus pirkuma pasūtījumus, saziņu, reklāmas vai paziņojumus, kas attiecas uz Programmatūru. Šis Līgums ir saistošs un attiecas uz līgumslēdzējām pusēm un to attiecīgajiem pēctečiem, juridiskajiem mantiniekiem un likumīgajiem pārstāvjiem. Ja kāds no šeit minētajiem nosacījumiem ir zaudējis spēku vai nav īstenojams, tas neietekmē Līguma pārējās daļas derīgumu, kas joprojām ir spēkā un ir īstenojams saskaņā ar tajā minētajiem nosacījumiem. Šī Līguma nosacījumus drīkst mainīt tikai rakstiskā veidā, ko paraksta EPSON pilnvarots darbinieks.

9. Lietotāji ASV valdības uzdevumā. Ja Programmatūru iegūstat jebkādas ASV valdības struktūrvienības vai aģentūras vārdā, tiek piemērotas šādas prasības. Valdība piekrīt šādiem nosacījumiem: (i) ja Programmatūra tiek piegādāta Aizsardzības departamentam (Department of Defense), Programmatūra tiek klasificēta kā "komerciāla datorprogrammatūra" un attiecībā uz Programmatūru un tās dokumentāciju valdība iegūst tikai "ierobežotas tiesības", kā tas noteikts DFARS 252.227-7013(c)(1) pantā; (ii) ja Programmatūra tiek piegādāta jebkādai citai Amerikas Savienoto Valstu valdības struktūrvienībai vai aģentūrai, kas nav Aizsardzības departaments, valdības tiesības uz Programmatūru un tās dokumentāciju nosaka FAR 52.227-19(c)(2) pants vai NASA gadījumā  FAR NASA papildinājuma 18-52.227-86(d) pants.

10. Savienojums ar internetu. Jānodrošina iespēja Programmatūru savienot ar internetu, lai uz datoru vai no tā pārsūtītu datus un/vai informāciju, kas attiecas uz EPSON aparatūru un/vai izmantoto programmatūru (turpmāk "EPSON produkti"), to skaitā, bet neaprobežojoties tikai ar EPSON produktu modeļu informāciju, valsti/reģionu, kurā dzīvojat, EPSON produktu stāvokli u.c. EPSON drīkst mainīt šo datu sastāvu un/vai informāciju bez jūsu iepriekšējas piekrišanas. Bez jūsu atļaujas EPSON neapkopo nekādu personu identificējošu informāciju. Tomēr personu neidentificējošu informāciju EPSON drīkst izmantot statistikas nolūkā, lai paaugstinātu saviem lietotājiem sniegto pakalpojumu līmeni. Ja piekritīsit instalēt Programmatūru, jebkāda pārsūtīšana uz internetu vai no tā tiks veikta saskaņā ar EPSON tā brīža konfidencialitātes politiku, kas izklāstīta EPSON interneta vietnē.



EPSON EULA LV 05/01/2008 
